Adeline Draait Weer 048 – Adeline Draait Weer
Adeline Draait Weer 048
Om 20:00 uur Adeline van Lier en dochter MaxMijs op 40UP Radio. Vandaag muziek van Hot Chocolate, C2C, Pitch Black, Budgie, Lee Fields en Ben L’Oncle Soul. ID-boek ná agt jaar gevind | Netwerk24
ID-boek ná agt jaar gevind
Deur Alet Van Der Walt 09 Mei 2019 06:01
Madli Grobbelaar, ’n verslaggewer van Vista met haar ID-boekie, wat agt jaar gelede gesteel is en in April langs die N1 opgetel is. Foto: Alet van der Walt
’n ID-boekie wat agt jaar gelede gesteel is, het tot ’n grootskaalse soektog na Madli Grobbelaar, ’n verslaggewer van Vista in Welkom, gelei.
Nie minder nie as drie ridders op wit perde het gereed gestaan om die “vermiste” verslaggewer op te spoor en te red.
Dié drie, kapt. Barry Steenkamp van Vanderbijlpark, Surender Kumar van Sandton en André Snyman van eBlockwatch, het Grobbelaar se foto op Facebook gesirkuleer omdat hulle bekommerd was oor haar veiligheid.
Die verlore ID-boekie en die verslaggewer is intussen met mekaar verenig en Grobbelaar sê sy waardeer almal se kommer oor haar veiligheid.
Kumar was op 19 April van Kaapstad op pad na Johannesburg toe hy sy bene langs die N1 naby Ventersburg in die Vrystaat gerek het en iets in die gras gesien het.
Kumar het ’n ID-boekie, wat aan Grobbelaar behoort, opgetel en was onmiddellik bekommerd dat sy ontvoer of gekaap is. Kumar het Snyman, wat in Paternoster was, gebel en Snyman het Grobbelaar se selfoonnommer deur die kredietburo opgespoor.
Grobbelaar het kuiergaste vir die langnaweek gehad en sê sy was nie juis lus om haar selfoon te antwoord toe ’n paar onbekende mense haar gebel het nie.
Grobbelaar sê sy het later haar foon geantwoord toe dit weer gelui het en het met Steenkamp gepraat.
Hy het aan haar gesê dat haar ID-boekie opgetel is en dat hulle bang was dat sy ontvoer is, maar het vermoed dat haar ID-boekie ook gebruik kon word om bedrog mee te pleeg.
Sy het ook intussen ’n foto per WhatsApp van haar gesteelde ID-boekie gekry en kon nie verstaan waarom dit nou ná al die jare te voorskyn gekom het nie.
“Ek was in die begin maar skepties oor die storie en het ook nie daarvan gehou dat hulle my selnommer so maklik in die hande gekry het nie,” sê Grobbelaar.
“Ek is ongelooflik dankbaar en kan dit steeds nie glo dat my ID-boekie ná agt jaar opgespoor is nie.”
Kumar het die ID-boekie, wat nog in ’n baie goeie toestand is, per koerier aan haar gestuur.
Grobbelaar sê die ID-boekie is saam met haar beursie in 2011 uit ’n voertuig in Bloemfontein gesteel.